Den unge mand menes at være en af to røvere, der søndag morgen stod bag hele to røverier i henholdsvis Tranum og Brovst. Nordjyllands Politi oplyser, at manden blev anholdt efter et tip, men han er endnu ikke afhørt, da han i forbindelse med anholdelsen var for påvirket og nu er i detentionen. Politiet mangler stadig en formodet gerningsmand til dels et røveri mod en kioskejer fra Tranum, og dels mod en mand i et privat hjem i Brovst. De to røvere truede sig til 10.000 kroner i kontanter og flere flasker spiritus og en computer og to mobiltelefoner fra det private hjem. Under røverierne bag mændene masker, handsker og sort tøj. De stak af i en hvid varebil med registreringsnummer GE 89333. Politiet er stadig interesserede i at høre fra folk, der har kendskab til røveriet. Den 19-årige mand fremstilles i eftermiddag i grundlovsforhør.
En 19-årig beruset mand fra Jammerbugt er anholdt og skal senere mandag afhøres og mistænkes for at stå bag to røverier begået søndag.